CELEX: 32019D1741
Language: fi
Date: 2019-09-23 00:00:00
Title: Komission Täytäntöönpanopäätös (EU) 2019/1741, annettu 23 päivänä syyskuuta 2019, epäpuhtauksien päästöjä ja siirtoja koskevan eurooppalaisen rekisterin perustamisesta ja neuvoston direktiivien 91/689/ETY ja 96/61/EY muuttamisesta annetun Euroopan parlamentin ja neuvoston asetuksen (EY) N:o 166/2006 mukaisissa jäsenvaltioilta edellytettävissä ilmoituksissa annettavien tietojen muodosta ja antamistiheydestä (tiedoksiannettu numerolla C(2019) 6745) (ETA:n kannalta merkityksellinen teksti)

21.10.2019   
               
               
                  FI
               
               
                  Euroopan unionin virallinen lehti
               
               
                  L 267/3
               
            
         KOMISSION TÄYTÄNTÖÖNPANOPÄÄTÖS (EU) 2019/1741,
         annettu 23 päivänä syyskuuta 2019,
         epäpuhtauksien päästöjä ja siirtoja koskevan eurooppalaisen rekisterin perustamisesta ja neuvoston direktiivien 91/689/ETY ja 96/61/EY muuttamisesta annetun Euroopan parlamentin ja neuvoston asetuksen (EY) N:o 166/2006 mukaisissa jäsenvaltioilta edellytettävissä ilmoituksissa annettavien tietojen muodosta ja antamistiheydestä
         (tiedoksiannettu numerolla C(2019) 6745)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon epäpuhtauksien päästöjä ja siirtoja koskevan eurooppalaisen rekisterin perustamisesta ja neuvoston direktiivien 91/689/ETY ja 96/61/EY muuttamisesta 18 päivänä tammikuuta 2006 annetun Euroopan parlamentin ja neuvoston asetuksen (EY) N:o 166/2006 (1) ja erityisesti sen 7 artiklan 2 kohdan,
         sekä katsoo seuraavaa:
         
                     (1)
                  
                  
                     Asetuksen (EY) N:o 166/2006, jäljempänä ’päästö- ja siirtoasetus’, 7 artiklan mukaan jäsenvaltiot toimittavat komissiolle tiedot suurten teollisuuslaitosten epäpuhtauksien päästöistä ja siirroista. Komissio kokoaa nämä tiedot sähköiseen, yleisön saatavilla olevaan epäpuhtauksien päästöjä ja siirtoja koskevaan eurooppalaiseen rekisteriin, jäljempänä ’E-PRTR’, jotta voitaisiin helpottaa yleisön osallistumista ympäristöä koskevaan päätöksentekoon ja vähentää ympäristön pilaantumista.
                  
               
                     (2)
                  
                  
                     Yhdenmukaisuuden lisäämiseksi suhteessa teollisuuden päästöistä annetun Euroopan parlamentin ja neuvoston direktiivin 2010/75/EU (2) mukaiseen raportointiin, jonka muoto, antamistiheys ja sisältö vahvistetaan komission täytäntöönpanopäätöksessä (EU) 2018/1135 (3), päästö- ja siirtoasetusta muutettiin Euroopan parlamentin ja neuvoston asetuksella (EU) 2019/1010 (4), jäljempänä ’muutosasetus’, jolla siirretään komissiolle täytäntöönpanovaltaa sen vahvistamista varten, mitä tietoja asetuksen nojalla on asettava saataville, ja poistetaan ensiksi mainitussa asetuksessa nykyisin säädetty ilmoitusmuoto.
                  
               
                     (3)
                  
                  
                     Muutosasetuksessa painotetaan, että on ehdottoman tärkeää varmistaa unionin kansalaisille ympäristötietojen nopea saatavuus ja että on olennaista, että jäsenvaltiot ja komissio asettavat tiedot yleisön saataville niin nopeasti kuin se on teknisesti mahdollista. Muutosasetuksessa määritetään myös, että jäsenvaltioiden olisi ilmoitettava tiedot viimeistään 11 kuukauden kuluttua vuoden päättymisestä, ja asetetaan tavoitteeksi se, että tiedot ovat saatavissa kolmen kuukauden kuluessa vuoden päättymisestä, sekä edistettävä tämän tavoitteen toteutumista myös päästö- ja siirtoasetuksen nojalla annettavalla täytäntöönpanosäädöksellä.
                  
               
                     (4)
                  
                  
                     Raportoinnissa nykyisin käytettävien menettelyjen ja tietotekniikan avulla pyritään varmistamaan sekä epäpuhtauksien päästöjä ja siirtoja koskeviin kansallisiin rekistereihin että E-PRTR:ään sisältyvien tietojen korkea laatu. Tavoitteena olevalla E-PRTR-tietojen nopeammalla asettamisella yleisön saataville edistettäisiin korkealaatuisten tietojen ilmoittamista. Koska tämä tavoite edellyttää vaiheittaista lähestymistapaa ja huolellista valmistelua, mukaan lukien uusien ilmoitusmenetelmien testaaminen ja uusien ilmoittamisvälineiden kehittäminen etenkin ilmoitettujen tietojen validointia ja laadunvalvontaa varten, raportointimääräaikoja olisi tarkistettava tietotekniikan kehittymisen, pilottitestauksen tulosten ja jäsenvaltioiden parhaiden käytäntöjen perusteella.
                  
               
                     (5)
                  
                  
                     Tässä päätöksessä säädetyt toimenpiteet ovat päästö- ja siirtoasetuksen 19 artiklalla perustetun komitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Jäsenvaltioiden on toimitettava liitteessä vahvistetut tiedot käyttäen tätä ilmoittamista varten kehitettävää erityistä sähköistä ilmoitusmuotoa.
            Liitteessä esitetyt tiedot on toimitettava ensimmäisen kerran ilmoitusvuoden 2019 osalta, ellei kyseisessä liitteessä toisin määrätä.
            Liitteessä olevassa 1–4 jaksossa esitetyt hallinnolliset tiedot on toimitettava komissiolle viimeistään seuraavan ilmoitusvuoden syyskuun 30 päivänä.
            Liitteessä olevassa 5–10 jaksossa esitetyt temaattiset tiedot on toimitettava komissiolle viimeistään seuraavan ilmoitusvuoden marraskuun 30 päivänä.
         
         
            2 artikla
            Tätä päätöstä tarkastellaan uudelleen viimeistään 31 päivänä joulukuuta 2024, jotta voidaan arvioida E-PRTR-tietojen nopeampaa asettamista yleisön saataville koskevan tavoitteen saavuttamismahdollisuutta. Uudelleentarkasteluun on sisällyttävä jäsenvaltioiden, komission ja Euroopan ympäristökeskuksen välinen tietojenvaihto aikaisemman raportoinnin mahdollistavista kansallisista parhaista käytännöistä ja käytettävissä olevista tekniikoista ja välineistä.
            Tämä päätös on osoitettu kaikille jäsenvaltioille.
         
         
            Tehty Brysselissä 23 päivänä syyskuuta 2019.
            
               
                  Komission puolesta
               
               Karmenu VELLA
               
                  Komission jäsen
               
            
         
         
            (1)  EUVL L 33, 4.2.2006, s. 1.
         
            (2)  Euroopan parlamentin ja neuvoston direktiivi 2010/75/EU, annettu 24 päivänä marraskuuta 2010 , teollisuuden päästöistä (yhtenäistetty ympäristön pilaantumisen ehkäiseminen ja vähentäminen) (EUVL L 334, 17.12.2010, s. 17).
         
            (3)  Komission täytäntöönpanopäätös (EU) 2018/1135, annettu 10 päivänä elokuuta 2018, jäsenvaltioilta edellytettävien, teollisuuden päästöistä annetun Euroopan parlamentin ja neuvoston direktiivin 2010/75/EU täytäntöönpanoa koskevien tietojen tyypistä, muodosta ja antamistiheydestä (EUVL L 205, 14.8.2018, s. 40).
         
            (4)  Euroopan parlamentin ja neuvoston asetus (EU) 2019/1010, annettu 5 päivänä kesäkuuta 2019, raportointivelvoitteiden yhdenmukaistamisesta ympäristöön liittyvän lainsäädännön alalla ja Euroopan parlamentin ja neuvoston asetusten (EY) N:o 166/2006 ja (EU) N:o 995/2010, Euroopan parlamentin ja neuvoston direktiivien 2002/49/EY, 2004/35/EY, 2007/2/EY, 2009/147/EY ja 2010/63/EU, neuvoston asetusten (EY) N:o 338/97 ja (EY) N:o 2173/2005 sekä neuvoston direktiivin 86/278/ETY muuttamisesta (EUVL L 170, 25.6.2019, s. 115).
      
      
         
            LIITE
            
               Asetuksen (EY) N:o 166/2006 mukaisissa jäsenvaltioilta edellytettävissä ilmoituksissa annettavien tietojen muoto ja antamistiheys
            
            
               Huomautus:
            
            Jäsenvaltiot voivat mainita, mitä tietoja ne pitävät luottamuksellisina, ja esittää syyt, joiden perusteella ne katsovat, että komissio ei voi saattaa näitä tietoja yleisön saataville.
            
                        
                           A. Hallinnolliset tiedot
                        
                     
                  
                        1.
                     
                     
                        
                           Ilmoittajan tunnus
                        
                     
                  
                        Tyyppi
                     
                     
                        Muoto
                     
                  
                        1.1.
                     
                     
                        Maatunniste
                     
                     
                        Sen maan yksilöiminen, jossa ilmoituksen kohteena oleva laitoskokonaisuus sijaitsee.
                     
                  
                        1.2.
                     
                     
                        Ilmoitusvuosi
                     
                     
                        Kalenterivuosi, jota ilmoitus koskee.
                     
                  
                        2.
                     
                     
                        
                           Laitoskokonaisuuden tiedot
                            (1),  (2)
                        
                     
                  
                        Tyyppi
                     
                     
                        Muoto
                     
                  
                        2.1.
                     
                     
                        inspireId
                     
                     
                        Laitoskokonaisuuden yksilöivä tunniste, joka on Euroopan parlamentin ja neuvoston direktiivin 2007/2/EY (3) vaatimusten mukainen.
                     
                  
                        2.2.
                     
                     
                        thematicId  (4)
                        
                     
                     
                        Temaattinen tunniste.
                     
                  
                        2.3.
                     
                     
                        Päästökauppajärjestelmän tunniste
                     
                     
                        Jos laitos kuuluu kokonaan tai osittain Euroopan parlamentin ja neuvoston direktiivin 2003/87/EY  (5) soveltamisalaan, kyseisen direktiivin mukaisessa raportoinnissa käytettävä tunniste.
                     
                  
                        2.4.
                     
                     
                        Laitoskokonaisuuden nimi
                     
                     
                        Laitoskokonaisuuden virallinen nimi tai yleisnimitys.
                     
                  
                        2.5.
                     
                     
                        Emoyhtiön nimi
                     
                     
                        Emoyhtiö on yhtiö, jonka omistuksessa tai määräysvallassa laitoskokonaisuuden toimintaa harjoittava yhtiö on (esimerkiksi pitää hallussaan yli 50:tä prosenttia yhtiön osakepääomasta tai enemmistöä osakkeenomistajien tai yhtiökumppaneiden äänivallasta) – ks. Euroopan parlamentin ja neuvoston direktiivi 2013/34/EU  (6).
                     
                  
                        2.6.
                     
                     
                        Osoite
                     
                     
                        Laitoskokonaisuuden postiosoite, johon sisältyvät rakennuksen numero, katu, kaupunki/kunta, postinumero ja maa.
                     
                  
                        2.7.
                     
                     
                        Geometria
                     
                     
                        Maantieteellinen pituus- ja leveysaste (laitoskokonaisuuden likimääräisen keskipisteen koordinaatit) ETRS89 (2D)-EPSG:4258 koordinaattijärjestelmän mukaisesti viiden desimaalin tarkkuudella.
                     
                  
                        2.8.
                     
                     
                        Vesipiiri
                     
                     
                        Vesireitin vesienhoitoalueelle osoitettu kooditunniste ja/tai nimi.
                     
                  
                        2.9.
                     
                     
                        Tehtävä
                     
                     
                        Laitoskokonaisuuden suorittamat toiminnot. Tehtävä kuvaillaan laitoskokonaisuuden toimintoina, jotka ilmoitetaan NACE-koodeina.
                     
                  
                        2.10.
                     
                     
                        E-PRTR-asetuksen liitteen I mukaiset toiminnot.
                     
                     
                        Laitoskokonaisuudessa suoritettavat liitteen I mukaiset toiminnot, joista ilmoitetaan pääasiallinen toiminto sekä kaikki muut toiminnot.
                     
                  
                        2.11.
                     
                     
                        Tila
                     
                     
                        Laitoskokonaisuuden toiminnallinen tila.
                     
                  
                        2.12.
                     
                     
                        Tuotannon määrä (7),  (8)
                        
                     
                     
                         
                     
                  
                        2.13.
                     
                     
                        Toimintatunteja vuodessa (9)
                        
                     
                     
                        Valinnainen.
                     
                  
                        2.14.
                     
                     
                        Työntekijöiden määrä (10)
                        
                     
                     
                        Valinnainen.
                     
                  
                        2.15.
                     
                     
                        Verkkosivuston osoite
                     
                     
                        Laitoskokonaisuuden tai emoyhtiön verkkosivuston osoite, jossa on saatavilla laitoskokonaisuuden tai emoyhtiön ympäristöraportti tai EMAS-selonteko.
                     
                  
                        2.16.
                     
                     
                        Huomautukset
                     
                     
                        Muut hyödylliset tiedot. Valinnainen.
                     
                  
                        3.
                     
                     
                        
                           E-PRTR:stä asianomaisen laitoskokonaisuuden osalta vastaavan toimivaltaisen viranomaisen tiedot
                        
                     
                  
                        Tyyppi
                     
                     
                        Muoto
                     
                  
                        3.1.
                     
                     
                        Toimivaltaisen viranomaisen nimi
                     
                     
                         
                     
                  
                        3.2.
                     
                     
                        Toimivaltaisen viranomaisen osoite
                     
                     
                        Postiosoite, johon sisältyvät rakennuksen numero, katu, kaupunki/kunta, postinumero ja maa.
                     
                  
                        3.3.
                     
                     
                        Toimivaltaisen viranomaisen sähköpostiosoite
                     
                     
                         
                     
                  
                        3.4.
                     
                     
                        Toimivaltaisen viranomaisen puhelinnumero
                     
                     
                         
                     
                  
                        4.
                     
                     
                        
                           Tiedot tilanteessa, jossa E-PRTR:n soveltamisalaan kuuluva laitoskokonaisuus on osa tuotantopaikkaa
                            (11)
                           tai yhteneväinen sen kanssa
                        
                     
                  
                        Tyyppi
                     
                     
                        Muoto
                     
                  
                        4.1.
                     
                     
                        inspireId
                     
                     
                        Tuotantopaikan yksilöivä tunniste, joka on direktiivin 2007/2/EY vaatimusten mukainen.
                     
                  
                        4.2.
                     
                     
                        thematicId (12)
                        
                     
                     
                        Tuotantopaikan temaattinen tunniste.
                     
                  
                        4.3.
                     
                     
                        Geometria
                     
                     
                        Maantieteellinen pituus- ja leveysaste (tuotantopaikan likimääräisen keskipisteen koordinaatit) ETRS89 (2D)-EPSG:4258 koordinaattijärjestelmän mukaisesti viiden desimaalin tarkkuudella.
                     
                  
                        4.4.
                     
                     
                        Tuotantopaikan nimi
                     
                     
                        Tuotantopaikan virallinen nimi tai yleisnimitys.
                     
                  
                        
                           B. Temaattiset tiedot
                        
                     
                  
                        5.
                     
                     
                        
                           Tiedot päästöistä ilmaan – kunkin sellaisen epäpuhtauden osalta, jonka päästöt ylittävät
                           asetuksen (EY) N:o 166/2006 liitteen II mukaisen kynnysarvon
                        
                     
                  
                        Tyyppi
                     
                     
                        Muoto
                     
                  
                        5.1.
                     
                     
                        Epäpuhtauden nimi
                     
                     
                        Asetuksen (EY) N:o 166/2006 liitteen II mukaisesti.
                     
                  
                        5.2.
                     
                     
                        Päästön kokonaismassa
                     
                     
                        Laitoskokonaisuudessa kaikista lähteistä peräisin olevien päästöjen epäpuhtauskohtainen kokonaismassa (kg/vuosi).
                        Käytetty kvantifiointimenetelmä: Mitattu (analyysimenetelmä mainittava); Laskettu (menetelmä mainittava); Arvioitu.
                     
                  
                        5.3.
                     
                     
                        Tahattoman päästön massa
                     
                     
                        Se osa päästön kokonaismassasta, joka on tahattoman toiminnan seurausta (kg/vuosi).
                     
                  
                        6.
                     
                     
                        
                           Tiedot päästöistä veteen – kunkin sellaisen epäpuhtauden osalta, jonka päästöt ylittävät
                           asetuksen (EY) N:o 166/2006 liitteen II mukaisen kynnysarvon
                        
                     
                  
                        Tyyppi
                     
                     
                        Muoto
                     
                  
                        6.1.
                     
                     
                        Epäpuhtauden nimi
                     
                     
                        Asetuksen (EY) N:o 166/2006 liitteen II mukaisesti.
                     
                  
                        6.2.
                     
                     
                        Päästön kokonaismassa
                     
                     
                        Laitoskokonaisuudessa kaikista lähteistä peräisin olevien päästöjen epäpuhtauskohtainen kokonaismassa (kg/vuosi).
                        Käytetty kvantifiointimenetelmä: Mitattu (analyysimenetelmä mainittava); Laskettu (menetelmä mainittava); Arvioitu.
                     
                  
                        6.3.
                     
                     
                        Tahattoman päästön massa
                     
                     
                        Se osa päästön kokonaismassasta, joka on tahattoman toiminnan seurausta (kg/vuosi).
                     
                  
                        7.
                     
                     
                        
                           Tiedot päästöistä maaperään – kunkin sellaisen epäpuhtauden osalta, jonka päästöt ylittävät
                           asetuksen (EY) N:o 166/2006 liitteen II mukaisen kynnysarvon
                        
                     
                  
                        Tyyppi
                     
                     
                        Muoto
                     
                  
                        7.1.
                     
                     
                        Epäpuhtauden nimi
                     
                     
                        Asetuksen (EY) N:o 166/2006 liitteen II mukaisesti.
                     
                  
                        7.2.
                     
                     
                        Päästön kokonaismassa
                     
                     
                        Laitoskokonaisuudessa kaikista lähteistä peräisin olevien päästöjen epäpuhtauskohtainen kokonaismassa (kg/vuosi).
                        Käytetty kvantifiointimenetelmä: Mitattu (analyysimenetelmä mainittava); Laskettu (menetelmä mainittava); Arvioitu.
                     
                  
                        7.3.
                     
                     
                        Tahattoman päästön massa
                     
                     
                        Se osa päästön kokonaismassasta, joka on tahattoman toiminnan seurausta (kg/vuosi).
                     
                  
                        8.
                     
                     
                        
                           Siirrot laitoskokonaisuuden ulkopuolelle jätevedenkäsittelyyn – kunkin sellaisen epäpuhtauden osalta, jonka siirrot ylittävät
                           asetuksen (EY) N:o 166/2006 liitteen II mukaisen kynnysarvon
                        
                     
                  
                        Tyyppi
                     
                     
                        Muoto
                     
                  
                        8.1
                     
                     
                        Epäpuhtauden nimi
                     
                     
                        Asetuksen (EY) N:o 166/2006 liitteen II mukaisesti.
                     
                  
                        8.2
                     
                     
                        Päästön kokonaismassa
                     
                     
                        Laitoskokonaisuudesta tehtyjen kaikkien siirtojen epäpuhtauskohtainen kokonaismassa (kg/vuosi).
                        Käytetty kvantifiointimenetelmä: Mitattu (analyysimenetelmä mainittava); Laskettu (menetelmä mainittava); Arvioitu.
                     
                  
                        9.
                     
                     
                        
                           Vaarallisen jätteen siirrot laitoskokonaisuuden ulkopuolelle – jos ylittävät asetuksen (EY) N:o 166/2006 5 artiklan 1 kohdan mukaisen kynnysarvon
                        
                     
                  
                        Tyyppi
                     
                     
                        Muoto
                     
                  
                        9.1
                     
                     
                        Maan sisällä hyödynnettäväksi (R)
                     
                     
                        Siirtojen kokonaismassa (tonnia/vuosi).
                        Käytetty kvantifiointimenetelmä: Mitattu (analyysimenetelmä mainittava); Laskettu (menetelmä mainittava); Arvioitu.
                     
                  
                        9.2
                     
                     
                        Maan sisällä käsiteltäväksi (D)
                     
                     
                        Siirtojen kokonaismassa (tonnia/vuosi).
                        Käytetty kvantifiointimenetelmä: Mitattu (analyysimenetelmä mainittava); Laskettu (menetelmä mainittava); Arvioitu.
                     
                  
                        9.3
                     
                     
                        Muihin maihin hyödynnettäväksi (R)
                     
                     
                        Siirtojen kokonaismassa (tonnia/vuosi).
                        Käytetty kvantifiointimenetelmä: Mitattu (analyysimenetelmä mainittava); Laskettu (menetelmä mainittava); Arvioitu.
                        Hyödyntäjän nimi ja osoite.
                        Siirron vastaanottavan varsinaisen hyödyntämispaikan osoite.
                     
                  
                        9.4
                     
                     
                        Muihin maihin käsiteltäväksi (D)
                     
                     
                        Siirtojen kokonaismassa (tonnia/vuosi).
                        Käytetty kvantifiointimenetelmä: Mitattu (analyysimenetelmä mainittava); Laskettu (menetelmä mainittava); Arvioitu.
                        Käsittelijän nimi ja osoite.
                        Siirron vastaanottavan varsinaisen käsittelypaikan osoite.
                     
                  
                        10.
                     
                     
                        
                           Muun kuin vaarallisen jätteen siirrot laitoskokonaisuuden ulkopuolelle – jos ylittävät asetuksen (EY) N:o 166/2006 5 artiklan 1 kohdan mukaisen kynnysarvon
                        
                     
                  
                        Tyyppi
                     
                     
                        Muoto
                     
                  
                        10.1
                     
                     
                        Hyödynnettäväksi (R)
                     
                     
                        Siirtojen kokonaismassa (tonnia/vuosi).
                        Käytetty kvantifiointimenetelmä: Mitattu (analyysimenetelmä mainittava); Laskettu (menetelmä mainittava); Arvioitu.
                     
                  
                        10.2
                     
                     
                        Käsiteltäväksi (D)
                     
                     
                        Siirtojen kokonaismassa (tonnia/vuosi).
                        Käytetty kvantifiointimenetelmä: Mitattu (analyysimenetelmä mainittava); Laskettu (menetelmä mainittava); Arvioitu.
                     
                  
               (1)  Tässä on kyseessä direktiivin 2007/2/EY täytäntöönpanosta paikkatietoaineistojen ja -palvelujen yhteentoimivuuden osalta annetun asetuksen (EU) N:o 1089/2010 muuttamisesta 21 päivänä lokakuuta 2013 annetun komission asetuksen (EU) N:o 1253/2013 (EUVL L 331, 10.12.2013, s. 1) liitteessä IV olevassa 8.2.1 kohdassa määritelty ’tuotantolaitos’, eli ”yksi tai useampi samalla paikalla sijaitseva laitteisto, jota käyttää sama luonnollinen tai oikeushenkilö ja joka on suunniteltu, rakennettu tai asennettu tiettyjä tuotanto- tai teollisuustarkoituksia varten, mukaan lukien kaikki infrastruktuurit, laitteet ja materiaalit”, joka kuuluu asetuksen (EY) N:o 166/2006 soveltamisalaan.
            
               (2)  Jos laitos kuuluu myös direktiivin 2010/75/EU soveltamisalaan, oikeusperusta näiden tietojen antamiselle on täytäntöönpanopäätös (EU) 2018/1135.
            
               (3)  Euroopan parlamentin ja neuvoston direktiivi 2007/2/EY, annettu 14 päivänä maaliskuuta 2007, Euroopan yhteisön paikkatietoinfrastruktuurin (INSPIRE) perustamisesta (EUVL L 108, 25.4.2007, s. 1).
            
               (4)  Tämä kentän moniarvoisuus (multiplicity) on 0–1 INSPIREn yhteydessä, ja siksi kenttä ei ole pakollinen.
            
               (5)  Euroopan parlamentin ja neuvoston direktiivi 2003/87/EY, annettu 13 päivänä lokakuuta 2003, kasvihuonekaasujen päästöoikeuksien kaupan järjestelmän toteuttamisesta unionissa ja neuvoston direktiivin 96/61/EY muuttamisesta (EUVL L 275, 25.10.2003).
            
               (6)  Euroopan parlamentin ja neuvoston direktiivi 2013/34/EU, annettu 26 päivänä kesäkuuta 2013, tietyntyyppisten yritysten vuositilinpäätöksistä, konsernitilinpäätöksistä ja niihin liittyvistä kertomuksista, Euroopan parlamentin ja neuvoston direktiivin 2006/43/EY muuttamisesta ja neuvoston direktiivien 78/660/ETY ja 83/349/ETY kumoamisesta (EUVL L 182, 29.6.2013, s. 19).
            
               (7)  Valinnainen ilmoitusvuosilta 2019 ja 2020. Ilmoitusvuodesta 2021 alkaen ilmoittaminen on pakollista aloilla, joita varten komissio on vahvistanut ilmoituksissa käytettävät yksiköt ja parametrit.
            
               (8)  Yksittäisiä tietopisteitä ei julkisteta E-PRTR:n kautta, sanotun kuitenkaan rajoittamatta ympäristötietojen julkista saatavuutta koskevan asiaankuuluvan EU:n lainsäädännön soveltamista.
            
               (9)  Ks. Edellä oleva alaviite 7.
            
               (10)  Ks. Edellä oleva alaviite 7.
            
               (11)  Tässä on kyseessä asetuksen (EU) N:o 1253/2013 liitteessä IV olevassa 8.2.4 kohdassa määritelty ’tuotantopaikka’, eli ”kaikki tietyssä maantieteellisessä paikassa sijaitsevat maa-alueet, jossa tuotantolaitos sijaitsi tai sijaitsee tai jonne se on tarkoitus sijoittaa. Tämä käsittää kaikki infrastruktuurit, laitteet ja materiaalit”, joka kuuluu asetuksen (EY) N:o 166/2006 soveltamisalaan.
            
               (12)  Tämän kentän moniarvoisuus (multiplicity) on 0–1 INSPIREn yhteydessä.